નવી દિલ્હી, 17 ઓક્ટોબર: વડાપ્રધાન નરેન્દ્ર મોદી શુક્રવારે પહેલીવાર દેશના ત્રણ સેના પ્રમુખો સાથે મુલાકાત કરી 'કંબાઇંડ કમાંડર્સ કોંફ્રસ'ને સંબોધિત કરશે. આ દરમિયાન રક્ષા મંત્રી અરૂણ જેટલી, વિદેશ મંત્રી સુષ્મા સ્વરજા અને ગૃહમંત્રી રાજનાથ સિંહ સહિત કેબિનેટના કેટલાક અન્ય સહયોગી પણ હાજર રહેશે. આ અવસર પર વડાપ્રધાન દેશની સુરક્ષા સ્થિતિ વિશે સેના પ્રમુખો પાસેથી જાણકારી લેશે. વડાપ્રધાન મોદીની આ મુલાકાત પાક અને ચીન દ્વારા વધી રહેલા તણાવ બાદ થઇ રહી છે. જો કે માનવામાં આવે છે ત્રણ સેનાધ્યક્ષોને પાકિસ્તાન અને ચીન સાથે સીમા પર રણનીતિને લઇને નિર્દેશ આપી શકે છે.